125. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2016011/1390/0094 της 6/21 Μαρτ. 1996 (ΦΕΚ Β΄ 188) Αύξηση του μερίσματος που παρέχει το Μετοχικό Ταμείο Πολιτικών Υπαλλήλων (Μ.Τ.Π.Υ.) στους μερισματούχους του. ΄Εχοντας υπόψη: 1.Τις διατάξεις του άρθρ. 66 του Νόμ. 2084/1992 «Αναμόρφωση της Κοινωνικής Ασφάλισης και άλλες διατάξεις» (ΦΕΚ Α΄ 165). (Μετά τη σελ. 502,40(α)  Σελ. 502,41 Τεύχος 1348 Σελ. 73 Μετοχικό Ταμείο Πολιτικών Υπαλλήλων 2.Θ.α.121-125 2.Τις διατάξεις της παρ. 2 εδάφ. Β΄ της αριθ. 7953/37/1988 απόφασης του Υπουργού Οικονομικών, που κυρώθηκε με το Νόμ. 1810/1988 (ΦΕΚ Β΄ 223). 3.Την αριθ. 411/24.1.1996 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ Β΄ 58). 4.Την αριθ. 43/23.11.1995 απόφαση του Διοικητικού Συμβουλίου του Μ.Τ.Π.Υ.. 5.Την αριθ. 2143/15.2.1996 απόφαση της Επιτροπής Τιμών και Εισοδημάτων. 6.Το αριθ. 52243/1.12.1995 έγγραφο του Μ.Τ.Π.Υ.. 7.Το γεγονός ότι με την απόφαση αυτή δεν προκαλείται δαπάνη σε βάρος του Κρατικού Προϋπολογισμού αλλά σε βάρος του Προϋπολογισμού του Μ.Τ.Π.Υ. ύψους 6.000.000.000 δραχμών περίπου για καθένα από τα οικονομικά έτη 1996 και επόμενα και για την αντιμετώπιση της οποίας στο τρέχον έτος έχει εγγραφεί σχετική πίστωση στον ΚΑΕ 0622, αποφασίζουμε. α.Εγκρίνουμε την αύξηση κατά 8% από 1ης Ιαν. 1996 του μερίσματος που παρέχει το ΜΤΠΥ στους μερισματούχους του και κατά 7% από 1ης Ιουλ. 1996, αυξάνοντας έτσι τον συντελεστή απόδοσης κεφαλαίου με βάση τον οποίο καθορίζεται το μέρισμα από 37,22% σε 40,2% και σε 43% αντίστοιχα. β.Καθορίζουμε το κατώτερο όριο μερίσματος σε 15.500 δρχ. από 1.1.1996 και σε 16.600 δρχ. από 1.7.1996. 